Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 308

8. évfolyam „B” tagozat Fejlesztési ismeretek Ismeretek – Dúr és összhangzatos moll skálák, a teljes klaviatúra hangtartományában, ellenmozgásban is a S.B. manuálon – Dúr skálák B.B. manuálon. – Hangszerfajta váltása esetén a már elért színvonal mielõbbi elérése, ill. meghaladása. – Hármashangzatok, domináns szeptimakkordok és felbontásaik élénkebb tempóban. – Ismerje a tanuló a gyors kéztechnika alapjait, a kéz tizenhatod mozgású egyenletes vezetését, az ujjak alacsony, aktiv, pontos munkáját. – A ritmusértékek, ritmusképletek, ütemfajták átfogó, rendezett ismerete, szokatlan kétkezes ritmikai képletek megismerése. – Alapvetõ hangszerészeti ismeretek, a meglazult síp visszaolvasztása. – A zenei mûveltség elmélyítése ismeretterjesztõ könyvek, hangverseny–látogatások, hangfelvételek stb. segítségével. – Ismerkedés a hangszer koncertirodalmával. A hangszerkezelés fejlesztése – Az alsóbb évfolyamokban megszerzett készségek szinten tartása és tökéletesítése. – A tanuló önállóságának fejlesztése, a zenei és technikai problémák megoldásának szempontjai. – A tanuló igényének felkeltése a tudatos hangképzésre. – Skálák, etûdök és virtuóz technikát igénylõ darabok tempójának fokozása. – Legyen képes a gyors, törésmentes légszekrény–váltásra és megtervezett légszekrény–vezetésre, – Legyen képes a már tanult légszekrény–technikai elemek gyorsabb alkalmazására. – A lapról játék fejlesztése, a jó levegõgazdálkodás, az egyenletes légszekrény–vezetés, a pontos légszekrény–váltás, valamint az egyenletesen vezetett crescendo és decrescendo ívek megvalósítása, tökéletesítése. – A mûvek karakterének megfelelõ regisztrálás szempontjai, a regisztrálási technika fejlesztése. – Igényesebb, gyorsabb tempójú két–, illetve háromszólamú mûvek elõadása, ügyelve a tiszta szólamvezetésre, a pontos tagolásra, a világos, érthetõ megformálásra. – Keresse a zenei mondanivaló kifejezésének lehetõségeit. Az adott zenei tartalom színes, érzelemgazdag megszólaltatásának igénye irányítsa hangszeres mozgásait. – Rendszeres kamarazenélés, lehetõleg más hangszerekkel is. – Zenekari játék lehetõség szerint. Ajánlott tananyag Dohnányi: Ujjgyakorlatok Bertini: 45 tanulmány Czerny: Könnyû technikai gyakorlatok D.Scarlatti: 150 szonáta J.S.Bach: Kétszólamú invenciók J.S.Bach: Francia szvit tételek J.S.Bach: Angol szvit tételek Bartók Béla: Duók Szabolcsi Bence: A XVI. és XVII. század magyar tánczenéje Bach–Bartók: Tizenhárom könnyû kis zongoradarab Trevor: Régi angol orgonazene Szolotarjov: Gyermekszvitek H.Brehme: Szvit T.Lundquist: Allerlei T.Lundquist: Kétszólamú invenciók T.Lundquist: Botany Play J.D.Berlin: Szonatina A.Gröthe: Norvég népdalok Követelmény Az alsóbb évfolyamokban elért színvonal eredményes megõrzése, lehetõség szerinti továbbfejlesztése a tanuló zenei ízlésének figyelembevételével. Különbözõ korok és stílusok elõadási darabjainak ízléses, igényes elõadása lehetõleg kotta nélkül. Törésmentes, pontos légszekrény–váltás, megtervezett légszekrény–vezetés. Pontos levegõgazdálkodás hosszabb légszekrény–utak esetén. A légvezetés tükrözze vissza a zenei formát. A regisztrálás lehetõségeinek kihasználása. Tudja a tanuló a tanult kéz– és légszekrény–technikai elemeket egy meggyõzõ zenei kifejezés szolgálatába állítani. Legyen képes a tanuló egyszerûbb mûveket zeneileg, technikailag önállóan megoldani. Legyen képes kamarazenei mûvek elõadására. Az év végi vizsga ajánlott anyaga – Egy etûd – Egy kétszólamú, élénkebb tempójú barokk mû. – Egy kortárs harmonikadarab – Egy szabadon választott mû

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes